एंटनी पर बरसे केरल के मुख्यमंत्री  
रक्षामंत्री एके एंटनी पर बरसते हुए केरल के मुख्यमंत्री वीएस अच्युतानंदन ने कहा कि उनकी स्वच्छ छवि लोगों को धोखा देने के लिए है।
रक्षामंत्री एके एंटनी पर बरसते हुए केरल के मुख्यमंत्री वीएस अच्युतानंदन ने कहा कि उनकी स्वच्छ छवि लोगों को धोखा देने के लिए सिर्फ मुखौटा भर है।   मुख्यमंत्री ने यहां संवाददाताओं से बातचीत करते हुए कहा,  एक बार एंटनी ने चीनी घोटाला में आरोप लगने के बाद केंद्रीय कैबिनेट से इस्तीफा दे दिया था लेकिन आदर्श घोटाला के बाद उन्होंने राष्ट्र से माफी तक नहीं मांगी। उन्होंने कहा कि ओमेन चांडी के नेतृत्व वाली तत्कालीन यूडीएफ सरकार ने सुनामी कोष को दूसरे मद में स्थानांतरित किया था न कि एलडीएफ सरकार ने, जैसा कांग्रेस अध्यक्ष सोनिया गांधी ने चुनावी सभा में दावा किया था। यौन उत्पीड़न मामले में घिरे माकपा नेता वी सासी के बारे में पूछे जाने पर मुख्यमंत्री ने कहा कि इस संबंध में जांच जारी है।